Mel Gibson

Mel Colm-Cille Gerard Gibson (Peekshill, New York, 1956ko urtarrilaren 3a -) Ameriketako Estatu Batuetan jaio eta gaztaroan Australian hezitako zinema aktore, zuzendari eta ekoizlea da, Oscar Sariaren irabazlea1995eko Oscar Sariak. Mad Max eta Lethal Weapon filmek mundu osoan ospea eman diote.

Batez ere, Mad Max film trilogia, Lethal Weapon tetralogia eta Braveheart filmarekin egin da ospetsu. Azken hori Gibsonek berak antzeztu, zuzendu eta ekoitzi eta Estatubatuar Zinema Akademiaren bi Oscar irabazi zituen: film onena eta zuzendari onena. Film horretako haren lanak Zuzendari Onenaren saria irabazi zuen seigarren aktore-zuzendaria bilakatu zuen historia osoan.

2004an, The Passion of the Christ zuzendu eta ekoitzi zuenJesus helps Mel hit No. 1: Controversial film gives Gibson the most weight on Forbes power list; Britney off the chart again June 18, 2004. Jesukristoren bizitzako azken orduak irudikatzen zituen film horrekin, 300 miloi dolarreko irabaziak lortu zituen sarrera salmenten bidezBox Office Mojo.com.

 Umezaroa eta gaztaroa 

Mel Columcille Gerard Gibson aktorea, Hutton Gibsonen eta Anne Reilly Gibson jaiotzez irlandarraren semea da. Peekshillen jaio zen, New Yorken, hamaika seme-alabaren artean seigarrena izanik (bigarren semea). Melen anaia gazteetako bat ere aktorea da, Donal. Aitaren aldetiko amona Eva Mylott australiar opera abeslaria zenAncestry of Mel Gibson.

Gibsonen izenaren jatorria arakatuz, Mel izeneko V. mendeko saindu irlandar batengana darama, Ardagheko elizatearen sortzailea, eta bigarren izenak, Saint Columcille irlandar sainduarenganainoMichael Dwyer, The Irish Times film critic, interviewed on RTÉ Radio 1's This week programme, August 6, 2006.. Columcille Longford konderriko elizbarrutiaren izena da. Azken elizbarruti horretan jaio eta hezi zen Anne Reilly, lanbidez neskamea. Hori dela eta, amaren aldetik Mel Gibsonek bi nazionalitate ditu: estatubatuarra eta irlandarra.

Nahiz eta Hutton Gibson estatubatuar hiritarra izan, han jaio eta hezi baitzen, 1968an familia osoa Australiara joan zen. Huttonek lan ezbeharra zela eta, "New York Central Railroad"en aurkako judizial eskaera bat irabazi baitzuen zazpi eguneko epaiketa baten ondoren, 1968ko otsailaren 14ean. Horrenbestez, 145.000 dolarreko kalte-ordaina eman ziotenMel Gibson: Living Dangerously, Wensley Clarkson, Thunder's Mouth Press, New York, 1993, page 30.. Melek hamabi urte zituelarik familia Australiara mugitu zen. Leku aldaketa horren arrazoia Huttonen Vietnameko Gerratearen aurkako gaitzespena izan zen, Melen anaia zaharrenak guda horretan sartzeko kinka larrian egon baitziren. Huttonek Estatu Batuetan gertatzen ari ziren gizarte aldaketak ezmoralak bilakatzen ari zirelako ustea ere beste arrazoi nagusi bat izan zen.

Mel Gibsonek Congregation of Christian Brothersko (Anaia Kristauen Bilgunea) kideengandik jaso zuen heziketa eta batxilergoa, Wahroonga (Hego Gales Berria) herriko St. Leo ikastetxe katolikoan.

 Familia 
1980ko ekainaren 7an Mel Gibson Robyn Moore erizainarekin ezkondu zenMel Gibson: Living Dangerously, Wensley Clarkson, Thunder's Mouth Press, New York, 1993, page 125.. Biak bikotekidea bilatzeko zerbitzu baten bidez elkar ezagutu zuten. Bikoteak zazpi seme-alaba ditu, alaba bat eta sei semeJane Bokun :" Kenny Wayne Shepherd highlights festival": Hannah (1980), Edward eta Christian bikiak (1982), Willie (1985), Louis (1988), Milo (1990) eta Tommy (1999). Nahiz eta Gibson Erromatar Katoliko erabateko sinisduna izan eta Robyn berriz anglikarra, Gibsonek ez ditu emaztearen sineskerak baztertzen, bere esanetan "benetako maitasunak ez du mugarik ezagutzen". Gibsonek bere emaztea "Gibraltarreko Arroka da, ederragoa halere". Baina Melek "Extra Ecclesiam Nulla Salus" dotrina katolikoan ere sinisten du. Emazteari dotrina horrek nola eragingo zion galdetu ziotenean, zera erantzun zuen: "Elizatik kanpo daudenentzat ez dago salbamendurik", (eta) nik hori sinisten dut. Ene emaztea saindu bat da. Ni baino pertsona hobea da. Zintzoki esanda... errezatu egiten du, Jaungoikoarengan sinisten du, Jesus ezagutzen du, horretan guztian sinisten du. Eta berak ez lortzea ez litzateke justua izango; ni baino hobea da. Baina eserleku batetik eginiko aipamen bat da, eta ni esandakoarekin bat noa". Hannah Gibson, Melen alaba bakar eta zaharrenak, Kenny Wayne Shepherd musikariarekin ezkondu zen 2006ko irailaren 16an. Aurretik moja kontsakratu bilakatzea ere izatekotan egon zen, baina azkenik benetako bokazioa emaztea eta ama izatea zela konturatu zenGeorge Rush eta Joanna Molloy: Mel's catching hell.

Hiru urteko banantzearen ondoren, 2009ko apirilaren 13an Robyn Gibsonek dibortzioa sinatu zuen, arrazoitzat konpondu ezinezko ezberdintasunak aipatuta. Era berean, Gibson bikoteak zera esan zuen: "Gure ezkontza bizian eta banakuntza unean zehar beti mantendu izan dugu geure familiaren pribatutasun eta osotasuna, eta etorkizunean ere horrela jarduten segituko dugu."

2009ko maiatzean Mel Gibsonen bozeramailearen esanetan, Gibsonek eta bere neskalagun Oksana Grigorieva musikari jaiotzez errusiarrak beren lehen haurraren jaiotza 2009ko udazkenerako espero zuten. Grigorievak jada badu beste seme bat aurreko bere mutil-lagunarekin, Timothy Dalton aktorea.

 Ohoreak 

1997ko uztailaren 25ean, Gibson Australiar Ordenaren Ofizial ohorezkoa izendatu zuten (OA), "australiar zinema industriaren alde eginiko zerbitzuaren" eskeren moduraSearch Australian Honours - Simple SearchOrder of Australia Association. Saria ohorezkoa izan zen, substantziala australiar hiritarrentzat besterik ez baita. 1985ean, Gibson "Bizidun Gizonik Sexiena (The Sexiest Man Alive)" bezala aukeratu zuten People aldizkarian, lehendabiziko pertsona izan zelarik honela izendatua izatenThink You Know Sexy?. 1995ean Gibsonek Frantziako gobernuak eskaini zion Arte eta Letren Ordeneko kide izendaketari uko egin zion sekretuki, Frantziak Pazifiko hego-mendebaldean hasi zituen froga nuklearren aurkako protesta bezalaGalloway, Stephen. The Hollywood Reporter. 1995eko urriaren 30. 2004an Time aldizkariak Mel Gibson eta Michael Moore hautatu zituen "Urteko Gizon" (Men of the Year), baina Gibsonek argazkialdira joatea eta elkarrizketa emateari uko egin zien. Hortaz, azkenik George W. Bush agertu zen aldizkariaren azal nagusianMichael Moore Defends Cruise, Slags Gibson.

 Filantropia 

Nahiz eta Gibsonek bere lan filantropikoaren inguruko publizitatea ematea ekidin, karitate erakundeei diru kopuru handiak ematen dizkiela uste da. Erakunde ezagun horietako bat “Healing The Children”. Cris Embleton, erakundearen sortzaileetako baten esanetan, Gibsondarrak dirutan hainbat miloi eman dituzte mundu guztiko umeak laguntzeko helburuarekin"Actor and Director Mel Gibson Donates $10 Million.". Mexikoko oihanetan "Apocalypto" filmatzen ari zenean, Gibsonek dirua eskaini zuen eskualde hartako behartsuei etxeak eraiki zizkieten"Mel Gibson gives Rotary $1 million for Mexico disaster recovery.".

 Erlijioa 

Bere jarrera asko kontuan izanik, Gibson katoliko erromatar tradizionalistatzat har genezake. 2004an, ama zelulen ikerketetarako estatu finantzaketa publikoki kritikatu zuen, giza enbrioiaren klonazioa eta deuseztatzea barne zirela. 2005eko martxoan, Terri Schiavok izandako eutanasiaren aurkako gaitzespen adierazpen bat kaleratu zuen, bere heriotza "estatuaren zigor bidezko hilketa" zela esanaz.It's Modern Crucifixion. Heriotza zigorraren alde dago, Eliza Katoliko Erromatarrak egoera jakin batzuetan baimentzen baitu, baina Vatikanoko II. kontzilioaren ondorengo Aita Santuak ez dela oso justifikatua berretsi dute gaur egungo gizarteanRespect For Human Life.

Jaungoikoak bere bidea erakusten diola adierazi du Gibsonek, batik-bat "The Passion of the Christ" filmaren inguruan. 2003an The New Yorker aldizkariari zera esan zion: "Zeinuak badaude. Grazia zeinuak, honela deritzaie. Semaforo argia bezain ikusterraza da. Bing! Esan nahi dudana zera da, zu zeu hartzen zaituztela eta jada badakizula entzun eta jarraitu besterik ez daukazula egiterik."Gibson's way with words; USA Today accessed August 3. 2006. Elizgizonen aurrean filma proiektatzen ari zen bitartean, Espiritu Santuak Gibson beraren bidez filma egiten ari zela aipatu zuen; "Nik trafikoa zuzendu besterik ez zuen egiten".

 Politika 
Nahiz eta Gibsonek bere burua inoiz ez duen Errepublikar kontserbatzaile gisara hartu, The Washington Times eta WorldNetDaily aldizkeriek honela aurkeztu nahi izan dute. Azken aldizkari honek, Errepublikar talde batek Gibson presidentegai bezala jarri nahi zuela ere argitaratu alderdi errepublikarraren barne hauteskundeetarako.Mel Gibson Pushed for President

Gibsonek Michael Moore zuzendariarekiko mirespena adierazi zuen Fahrenheit 9/11 dokumentalean.Moore, Gibson: I Love His Work. Gibsonen ekoiztetxeak, Icon Productions, Mooreen filmari babesa ematea erabakita zeukan, baina azkenean eta ustekabean Gibsonek bere eskubideak Miramax Films ekoiztetxeari saldu zizkion. Mooren ustetan, "errepublikar goi-karguek" Mel Gibson estutuarazi egin zuten erabaki hori har zezan.Not so hot: Fahrenheit 9/11 is more smoke than fire

1995eko uztailean, Playboy aldizkarirako elkarrizketan batean, Bill Clinton presidenteak "behe mailako oportunista" bat zela aipatu zuen Gibsonek, bere hitzetan "norbaitek adierazten baitzion zer esan behar zuen". Gibsonek nabarmentzen zuenez eta beti ere bere ustetan, Clinton eta beste politikari talde batek Rhodes Dirulaguntzak (Rhodes Scholarship) lortu zituzten, guzti hau, Rhodeseko ikasleak "mundu maila berri" bat lortzeko helburuaz antolatutako trikimailu edo moda antzeko bat besterik ez zen izan. Hau marxismoa besterik ez zela azpimarratu zuelarik.Grobel, Lawrence, "Interview: Mel Gibson". Playboy. July 1995. Vol. 42, No. 7, Pg. 51. Retrieved May 17 2006.Wright, Tony. "Dream candidate" Ninemsn's The Bulletin. October 15, 2003. Retrieved May 17, 2006.

 Polemikak 

 The Passion of the Christ 

Bere filma "The Passion of the Christ" zela eta, Gibson gogorki kritikatua izan zen, batez ere Hollywoodeko juduen sektoreetatik- Extremista erlijioso eta antisemitatzat salatu zutenGibson's Anti-Semitic Tirade - Alleged Cover Up.

 "Juduak dira munduko guda guztien errudunak" 

Azken gertakaria 2006 urtearen amaieran gertatu zen, alkoholaren eraginpean gidatzeagatik, hitz totelka juduak munduko guden errudunak zirela zioen bitartean.6}

 Beste Polemika batzuk 

Beste aldetik, bere zenbait filma odoltsuak eta oldarkorrak izateagatik kritikatuak izan dira.Artículo: La pasión de Mel Gibson es intrascendente. Periodista Digital

 Mel Gibson-en filma garrantzitsu edo esanguratsuenak 

 Gallipoli (1981) 
Australiar gazte talde bat Lehenego Gerrate Mundialaren frontera bidaltzen dute. Haietako bakoitzak beren etorkizuneko ilusio eta planak atzean uzten dituzte. Horietako bi, lasterketak eta gudalostearen bidez lagunak bilakatzen diren bi eliteko atleta dira. Patua Gallipoliko gudua da, turkiar goalostearen aurka borrokatu beharko duten lekua. Amaiera unkigarria du.

 The Bounty (1984) 

Richard Hough idazlearen nobela edo eleberrian oinarritutako filma. Bounty itsasuntziko gertakari historiak azaltzen diren aurreko bi bertsioak Clark Gable eta Marlon Brandok interpretatu zituzten, Fletcher Christian ofizial nagusiaren paperean. Halere bi filma hauetan, matxinadaren zergatiak kapitainaren despotismoari leporatzen zaizkio. Bertsio berri hau errealitateari gehiago atxikitzen zaio. Vangelis musika bikaina da eta filmak beharrezkoa duen giroa ederki asko lortzen du.
Film honetako aktore taldea paregabea da: Mel Gibson, Anthony Hopkins, Laurence Olivier, Liam Neeson, Daniel Day-Lewis...

 The Man Without a Face (1993) 

Gizon bakarti baten kontakizuna da, McLeod maisua, baina arima zintzo eta bertutetsu bat ezkutatzen du, urteetan atzera jasandako istripu baten ondorioz aurpegia desitsuratuta duelarik.

Familian arazoak dituen Nordstart izeneko ume baten tutore edo hezitzailea izatea onartzen du. Umea eta tutoreak benetako adiskidetasun bat osatzea lortzen dute; halere, umearen amaren ustetan, tutorearen aurpegia desitsuratu zuen istripuaren zergatia, honek eta istripu hortan hil zen bere aintzineko ikasle batek izan zuten ustezko erlazio homosexualean datza. Amak umeari adiskidetasuna, babesa eta heziketa eman dion tutorea bisitatzeari debekatzen dio bere ustezko iragana dela eta. Filma sentikor eta sendoa.

 Braveheart (1995) 

Mel Gibsonek interpretatu, zuzendu eta ekoiztutako filma ospetsua. William Wallacen kontakizun epikoa da. Wallace, Eskoziako heroi, abertzale eta askatzailea izan zen. Eskoziar nazionalismoaren XIII. mendeko martiria. Zalatzarik gabe, XX. mendeko Eskoziar nazionalismoaren itzalpean egindakoa lana dugu hau eta 1990eko hamarkadako filma historiko-epikoen berpizkundean eragin zuzenekoa. Edward I.a Longhanks ("Anka luzea") Ingalaterrako erregearen gudaloste ankerren aurkako borrokak irudikatzen dizkigu filma honek, beti ere ezkoziar landa ederretan zehar. Gibson bera agertzen da paper nagusian eta Catherine McCormack aktorea bere emazte gisa. Estatu Batuetako Zinema Akademiaren bost sari edo oscar irabazi zituen, horien artean filmarik onenarena eta zuzendarik onenarena. Kritikari askok Stirlingeko borrokaren eszena, zinemaren historiako guda eszenen artetik onenetarikoa jotzen duteThe best -- and worst -- movie battle scenes. Filma honek "kutsu" antibritainiar edo antiingelesa zuelako esamesak ere zabaldu ziren estrenaldi garaian, batez ere Ingalaterran. Esan beharrik ez dago Eskozian oso ikusia izan zela.Oscar 1995

 The Passion of the Christ (2004) 

Estreinaldi unetik bertatik sekulako polemika piztu zuen filma honek, batez ere komunitate juduan (Gibson bera antisemitatzat aldarrikatu zutelarik), nagusiki filman zehar agertzen diren eszena oldarkorrengatik. Mel Gibsonek jadanik ohartarazia zuen, Jesukristo pertsonaiaren inguruko historia guztiko filmarik errealistena filmatu nahi zuela.

 Apocalypto (2006) 

Maiatar Inperioko garai urrunetan girotutako kontakizuna. Indar atzerritar baten erasoa dela eta, Maiatar zibilizioko kide batzuen izate idilikoa gogorki zapuzten denean. Gizon batek, beldurrak eta zapalkuntzak agintzen duten mundu baten zehar bidaia bati ekiten dio, zalantzazko amaiera bat izan du bere zain. Patuaren ezusteko baten ondorioz, eta bere emazte eta familiaren kezkaz, bere sortetxerako itzulera bidaia bat hasiko du, bere bizimodua babesteko senperren etsigarri batean.

 Filmografia 

 Urtea Filma Pertsonaia Beste aipamenak1977 Summer City  Scallop  I Never Promised You a Rose Garden  Baseball jokalaria  Krediturik gabe1979 Mad Max  Mad Max Rockatansky  Tim  Tim Australiar Film Institutoa: Aktorerik hoberena Paper Nagusian1980 The Chain Reaction  Mekanikari bizarduna  Uncredited1981 Mad Max 2  Mad Maxaka The Road Warrior ("Errepideko Gerlaria") Gallipoli  Frank Dunne Australiar Film Institutoa: Aktorerik onena Paper Nagusian1982 The Year of Living Dangerously  Guy Hamilton  Izendatua - Australiar Film Institutoa: Aktorerik onena Paper Nagusian Attack Force Z  P.G. (Paul) Kelly Kapitaina 1984 Mrs. Soffel  Ed Biddle  The River  Tom Garvey baserritarra The Bounty  Fletcher Christian  Bigarren Ofiziala1985 Mad Max Beyond Thunderdome  Mad Max1987 Lethal Weapon  Martin Riggs Sarjentua 1988 Tequila Sunrise  Dale "Mac" McKussic 1989 Lethal Weapon 2  Martin Riggs Sarjentua 1990 Hamlet  Hamlet Printzea  Air America  Gene Ryack  Bird on a Wire  Rick Jarmin 1992 Forever Young  Daniel McCormick Kapitaina  Lethal Weapon 3  Martin Riggs Sarjentua MTV Movie Awards Akziozko sekuentziarik onenaMTV Movie Awards: Pantailako Bikoterik onena  Danny Gloverrekin1993 The Man Without a Face  Justin McLeod  The Chili Con Carne Club  Mel 1994 Maverick  Bret Maverick 1995 Pocahontas  John Smith Ahotsa Braveheart  William Wallace  Filmagintzarako National Board of Review Special Achievement saria1996 Ransom  Tom Mullen  Blockbuster Entertainment Awards: Aktore Gustokoena - SuspentseaIzendatua - Golden Globe Award saria Aktore Onenari1997 FairyTale: A True Story  Frances' Father  Krediturik gabe Conspiracy Theory  Jerry Fletcher  Blockbuster Entertainment Awards: Aktore onena - Suspentsea Fathers' Day  Scott the Body Piercer  Krediturik gabe1998 Lethal Weapon 4  Martin Riggs Sarjentoa  1999 Payback  Porter 2000 What Women Want  Nick Marshall  Izendatua - Golden Globe Award saria Aktore Onenari The Patriot  Benjamin Martin  Blockbuster Entertainment Awards: Aktore Gustokoena - DramaPeople's Choice Awards: Drama bateko Film-Izarrik Gustokoena Chicken Run  Rocky  Ahotsa The Million Dollar Hotel  Skinner detektibea 2002 Signs  Aita Graham Hess erreberendoa  We Were Soldiers  Hal Moore Teniente Kolonela2003 The Singing Detective  Gibbon medikua 2004 Paparazzi  Anger Management Terapiako gaisoa  Krediturik gabe2006 Who Killed The Electric Car?  Bere burua 2009 Edge of Darkness  Thomas Craven 

 Zuzendari Urtea  Filma  Aipamenak1993 The Man Without a Face 1995 Braveheart Academy Award saria Aktore OnenariGolden Globe Award saria Zuzendari OnenariBFCA Award saria Zuzendari OnenariShoWest Award saria: Urteko Zuzendari OnenariNominated - BAFTA Award saria Zuzendaritza OnenariIzendatuta - Directors Guild of America Award saria 2004 The Passion of the Christ 2006 Apocalypto  Ekoizle Urtea  Filma  Aipamenak1992 Forever Young  Executive producer - uncredited1995 Braveheart  Academy Award saria Filma OnenariIzendatuta - BAFTA Award saria Filma Onenari ez Ingeles Hizkuntzan2003 The Singing Detective 2004 Paparazzi  The Passion of the Christ  2005 Leonard Cohen: I'm Your Man 2006 Apocalypto   2008 Another Day in Paradise    Gidoigile Urtea Filma  Aipamenak2004 The Passion of the Christ  Gidoia2006 Apocalypto  

 Sariak 
 Oscarrak 

 Urtea  Saila  Filma  Emaitza1995Oscarra zuzendaritza onenariBraveheartIrabazlea1995Oscarra film onenariBraveheartIrabazlea

 Urrezko Globoak 

 Urtea  Saila  Filma  Emaitza2001Urrezko Globoa aktore onenari - Komedia edo musikalaWhat Women WantIzendatuta1997Urrezko Globoa aktore onenari - DramaRansomIzendatuta1996Urrezko Globoa zuzendari onenariBraveheartIrabazlea

 Erreferentziak 

 Bibliografia 




Kategoria:Irlandar estatubatuarrak
Kategoria:Australiako aktoreak
Kategoria:Ameriketako Estatu Batuetako aktoreak
Kategoria:Ameriketako Estatu Batuetako zinema zuzendariak
Kategoria:Australiako zinema zuzendariak
Kategoria:Oscar saria irabazi duten zinema zuzendariak
Kategoria:New Yorkeko estatuko jendea
Kategoria:Ameriketako Estatu Batuetako katolikoak
Kategoria:Zuzendari onenaren Urrezko Globo saridunak
Kategoria:Donald Trumpen bigarren lehendakaritzako pertsonala